હિમાલયના પર્વતીય વિસ્તારોમાં આવેલા હિમાચલપ્રદેશમાં વિધાનસભાની ચૂંટણીમાં એકંદરે 74 ટકા મતદાન થયું હતું. ચૂંટણીપંચ દ્વારા જણાવ્યા મુજબ અગાઉની ચૂંટણી કરતાં આ વખતે 2 ટકા વધુ મતદાન નોંધાયું હતું. આ વખતની ચૂંટણીમાં ઓળખપત્રોનો 100 ટકા ઉપયોગ કરવામાં આવ્યો હતો. ચૂંટણીપ્રચાર દરમિયાન પંચે નાણાંનો દુરુપયોગ રોકવા કડક દેખરેખ વ્યવસ્થા ગોઠવતાં રૂ. 3,16,00,000ની રોકડ વિવિધ તબક્કે જપ્ત કરવામાં આવી હતી.